Kožuv
Kožuv ili Kožuf (makedonski: Кожув, Кожуф, grčki: Τζένα, Dzеna) je  granična planina između Republike Makedonije i Grčke. 

Planina je udaljena dvadesetak kilometara od Gevgelije i evropskog autoputa Е75 (Skopje -  Solun), 210 od Skopja i 130 od Soluna.

Karakteristike 

Veći dio planine (oko 80%) leži u Makedoniji a manji u Grčkoj. Najviši vrh planine je Zelenbreg, sa 2.166 metra.
Pored Zelenbrega na planini ima još sedam vrhova viših od 2000 metara, to su; Pinovo (Grčka), Dudica, Porta, Dzena (Grčka), Markovo ezero i Mala rupa, svi imaju blage zaobljene padine i laki su za planinarenje. Sa njih se za dobra vremena pruža prekrasan pogled na Solunski zaljev.

Planina je izdužena nekih tridesetak km u smjeru zapad-istok, i obuhvaća površinu od nekih 550 km².

Ispod vrha Zelenbreg izvire rijeka Došnica.

Geološki Kožuv je planina vulkanskog porijekla, to je naročito vidljivo po zapadnim i sjevernim obroncima. Kožuf se se nadovezuje na planinu Nidže, i formira prirodnu barijeru, za prodor mediteranske klime sa Egeja, na ostatak Makedonije.

Između 2001. - 2011 izgrađeno je skijalište na površini od 20 km², sa 16 km skijaških staza.

Za Prvog svjetskog rata Kožuf je bio dio fronta na kojem su se 1918. vodile ogorčene borbe.

Izvori

Vanjske veze 

 Ski centar Kozuf 

Planine u Makedoniji
Planine u Grčkoj